14 decembrie 2018

**Caravana** **mesajelor incluziunii sociale a ajuns la Hârlău**

**Evenimentul face parte din activitățile prevăzute în cadrul proiectului**

**”Școli prietenoase în comunități implicate”**

Școala Gimnazială ”Petru Rareș” din Hârlău este locul în care s-a derulat în ziua de 13 decembrie 2018 un eveniment ce face parte dintr-o amplă campanie de informare și conștientizare locală a importanței educației și a valorilor incluziunii sociale. Astfel, în cadrul caravanei mesajelor incluziunii sociale s-au purtat discuții cu elevii și cu părinții acestora, cu cadrele didactice, au fost prezentate activitățile și programele de tipul Școală după școală ce se vor derula în localitatea Hârlău în următorii 3 ani și au fost distribuite flyere. Prin proiect vor fi asigurate servicii și programe educaționale. Astfel, se va constitui la nivelul comunității o echipă pluridisciplinară, formată din psiholog, asistent social, mediator școlar, consilieri, logoped, un specialist în relații sociale, echipă care asigură servicii de informare, mediere școlară, consiliere, logopedie și sprijin educațional. Sunt de asemenea foarte importante și celelalte beneficii pe care proiectul le aduce în comunitate : grupurile de suport pentru părinți, programul de educație nonformală centrat pe dezvoltarea abilităților sociale, organizarea și desfășurarea de școli de vară, precum și derularea atelierelor estivale.

Echipa care a planificat și derulat caravana este formată din managerul de proiect, prof. dr. FARCAȘ Genoveva, ȚABĂRĂ Aura, expert evaluare impact și progres, RAUS Gabriela, expert coordonator echipa mobilă de sprijin educațional, SIMION Mihaela, expert responsabil Școală după școală, MOTAȘ Viorel, expert responsabil A doua șansă, MANEA Sabina, expert coordonator campanie informare și conștientizare locală și TAMAȘ Camelia, consilier școlar.

Prof. Dr. Farcaș Genoveva Aurelia, manager al proiectului și Inspector Școlar General: “Am întâlnit la Hârlău profesori pasionați de munca lor și am discutat cu părinți implicați în viața școlii despre programul Școală după școală care va demara în luna februarie. De asemenea, în cadrul proiectului vom organiza și la Hârlău un spectacol comunitar pentru promovarea educaţiei și incluziunii sociale, precum și un concurs numit ”Cupa prieteniei”, la care vor participa copii din toate comunitățile implicate în proiect. Reducerea și prevenirea abandonului școlar timpuriu și promovarea accesului egal la învăţământul preșcolar, primar și secundar de calitate, inclusiv la parcursuri de învăţare formale, non formale și informale pentru reintegrarea în educaţie și formare sunt prioritățile noastre în cadrul proiectului Școli prietenoase în comunități implicate. Dacă în lunile noiembrie și decembrie echipa de proiect a derulat activități educative la Erbiceni și la Hârlău, pentru luna ianuarie 2019 ne propunem să continuăm seria caravanelor în Podul Iloaiei, la Școala Gimnazială Al. I. Cuza“.

Inspectoratul Școlar Județean Iași, alături de partenerii săi, Asociația HoltIS și Fundația COTE, implementează acest proiect în cadrul Programului „ȘCOALĂ PENTRU TOȚI”, Axa prioritară 6, Programul Operațional Capital Uman 2014-2020.

**Contact:**

Prof. Sabina Maria MANEA, Coordonator de campanie de informare și conștientizare locală,

Telefon 0745 989 507, e-mail: sabinaro@yahoo.com